
Glucose B. Braun 10 % infuzinis tirpalas
Gliukozė (gliukozės monohidrato pavidalu)


Atidžiai perskaitykite visą šį lapelį, prieš pradėdami vartoti vaistą, nes jame pateikiama Jums svarbi informacija.
· Neišmeskite šio lapelio, nes vėl gali prireikti jį perskaityti.
· Jeigu kiltų daugiau klausimų, kreipkitės į gydytoją, vaistininką arba slaugytoją.
· Šis vaistas skirtas tik Jums, todėl kitiems žmonėms jo duoti negalima. Vaistas gali jiems pakenkti (net tiems, kurių ligos požymiai yra tokie patys kaip Jūsų).
Jeigu pasireiškė šalutinis poveikis (net jei jis šiame lapelyje nenurodytas), kreipkitės į gydytoją, vaistininką arba slaugytoją. Žr. 4 skyrių.

Apie ką rašoma šiame lapelyje?

1.	Kas yra Glucose B. Braun 10 % ir kam jis vartojamas
2.	Kas žinotina prieš vartojant Glucose B. Braun 10 %
3.	Kaip vartoti Glucose B. Braun 10 %
4.	Galimas šalutinis poveikis
5.	Kaip laikyti Glucose B. Braun 10 %
6.	Pakuotės turinys ir kita informacija

Glucose B. Braun 10 % yra tirpalas, kurio sudėtyje yra gliukozės, skirtas lašinti į veną (intraveninė infuzija).
Šis vaistas skiriamas siekiant papildyti organizme gliukozės kiekį ir tuo būdu aprūpinti organizmą pakankamu kalorijų kiekiu, jei Jūs negalite maitintis ir gerti įprastu būdu. 
Jis taip pat bus skiriamas siekiant padidinti neįprastai mažą cukraus kiekį kraujyje.
Tirpalas taip pat gali būti naudojamas tirpinti ar praskiesti vaistus, kurie Jums skiriami infuzijų būdu. 

Glucose B. Braun 10 % vartoti negalima:
· jeigu yra alergija veikliajai medžiagai arba bet kuriai pagalbinei šio vaisto medžiagai (jos išvardytos 6 skyriuje);
· jeigu cukraus lygis jūsų kraujyje yra per didelis (hiperglikemija), kuriam kontroliuoti reikia daugiau kaip 6 vienetų insulino per valandą;
· jeigu patiriate ūminį kliedėjimą (baltąją karštligę), susijusį su stipriu skysčių nepakankamumu;
· jeigu Jūsų kraujotaka stipriai sutrikusi, t. y. šokas ir kolapsas (ūminis kraujagyslių funkcijos nepakankamumas);
· jeigu jūsų kraujyje yra didelis kiekis rūgštinių medžiagų (acidozė);
· jeigu jūsų kūne yra per daug vandens;
· jeigu jūsų plaučiuose yra vandens (plaučių edema);
· jeigu patyrėte ūminį širdies veiklos sutrikimą;
· jeigu yra sunkus inkstų nepakankamumas ir labai mažas šlapimo kiekis (oligurija) arba jo visai nėra; 
· jeigu yra vidinė kaukolės arba nugaros smegenų kanalo kraujosruva.

Įspėjimai ir atsargumo priemonės 

Pasitarkite su gydytoju, vaistininku arba slaugytoju, prieš pradėdami vartoti Glucose B. Braun 10 %.

Paprastai šio vaisto neturite vartoti, jei nesenai patyrėte insultą, išskyrus tuos atvejus, kai gydytojas nustatys, kad tai yra būtina jums pasveikti.

Bus patikrintas kraujo, skysčių, elektrolitų (ypač kalio) kiekis kraujyje, rūgščių ir šarmų pusiausvyra, siekiant įsitikinti, kad infuzijos metu ir prieš ją šie rodikliai yra tinkami. Šiam tikslui gali būti paimti jūsų kraujo mėginiai. Jei reikia, cukraus kiekis kraujyje bus sureguliuotas leidžiant insuliną.

Prieš Jums vartojant šį vaistą, esami Jūsų kūno skysčių ir druskų sutrikimai, tokie kaip:
· Per mažas kalio arba natrio kiekis jūsų kraujyje (hipokalemija, hiponatremija),
· Vandens trūkumas ir per didelis druskų netekimas, 
turi būti ištaisyti.

Jūsų gydytojas labai atidžiai turi įvertinti, ar šis vaistas jums tinka, jei:
· Sergate cukriniu diabetu ar bet kokia kita angliavandenių netoleravimo forma;
· Jūsų kraujo tūris yra didelis;
· Patiriate bet kokio pobūdžio metabolizmo suprastėjimą (pvz., po operacijų ar sužalojimų, esant per mažam deguonies kiekiui Jūsų audiniuose arba tam tikrų organų ligoms), kai Jūsų kraujas gali tapti rūgštingas;
· Jūsų kraujo serumo koncentracija yra neįprastai didelė (didelis serumo osmoliariškumas);
· Sutrikusi Jūsų inkstų arba širdies veikla.

Gydytojas Jus ypač atidžiai stebės, jei bus pažeistas Jūsų kraujo ir smegenų barjeras, nes tokiu atveju šis vaistas gali padidinti slėgį jūsų kaukolėje arba nugaros smegenyse.

Jei infuzijos vietoje pasirodo venos sudirginimo arba venos sienelės uždegimo ženklų, gydytojas priims sprendimą dėl infuzijos vietos pakeitimo.

Bus užtikrintas tinkamas druskų (ypač kalio, magnio, fosfato) ir vitaminų (ypač vitamino B1) papildymas.

Vaikams

Skiriant šį vaistą vaikams pirmaisiais ir antraisiais gyvenimo metais reikia būti itin atsargiais, nes staigus infuzijos kiekių nutraukimas gali sukelti itin žemą cukraus kiekį kraujyje, ypač šiems vaikams. 

Kiti vaistai ir Glucose B. Braun 10 %

Jeigu vartojate arba neseniai vartojote kitų vaistų arba dėl to nesate tikri, apie tai pasakykite gydytojui.

Jūsų gydytojas būtinai pasirūpins, kad šis tirpalas būtų papildytas tik tais vaistais, kurie gerai maišosi su šiuo tirpalu bei dera tarpusavyje.

Į šį tirpalą neturi būti dedama eritrocitų masės ir ji neturi būti leidžiama kartu su perpilamu krauju, prieš pat tai darant arba po to per tuos pačius vamzdelius.

Nėštumas ir žindymo laikotarpis

Jeigu esate nėščia, žindote kūdikį, manote, kad galbūt esate nėščia, arba planuojate pastoti, tai prieš vartodama šį vaistą pasitarkite su gydytoju.

Nėštumas
Jeigu esate nėščia, gydytojas turi kruopščiai įvertinti, ar turite vartoti šį tirpalą, ar ne. Jei vartojate šį vaistą, turi būti tikrinamas cukraus kiekis Jūsų kraujyje.

Žindymas
Jeigu žindote vaiką krūtimi, gydytojas turi kruopščiai įvertinti, ar turite vartoti šį tirpalą.

Vairavimas ir mechanizmų valdymas

Šis vaistas gebėjimo vairuoti ir valdyti mechanizmus neveikia.

Skiriamą Glucose B. Braun 10 % kiekį nustatys gydytojas, atsižvelgdamas į Jūsų būklę, amžių, kūno svorį.

Specialios sąlygos

Jei suprastėja jūsų metabolizmas (pvz., po operacijų arba sužalojimų, esant per mažai deguonies audiniuose arba tam tikrų organų ligoms), Jums taikoma gliukozės dozė bus nustatyta taip, kad gliukozės kiekis kraujyje būtų artimas normalioms reikšmėms.

Vartojimo metodas

Tirpalas bus suleistas per nedidelį vamzdelį, įkištą į veną (intraveninė infuzija). 
 
Ką daryti pavartojus per didelę Glucose B. Braun 10 % dozę?

Mažai tikėtina, kad taip nutiks, nes paros dozes nustatys Jūsų gydytojas.

Perdozavimas gali sukelti per didelį cukraus kiekį kraujyje ir šlapime, neįprastai didelę kūno skysčių koncentraciją, skysčių nepakankamumą, suprastėjusią sąmonės būklę arba sąmonės netekimą dėl itin didelio cukraus kiekio kraujyje arba per didelės kūno skysčių koncentracijos, skysčių perteklių kūne su padidėjusiu odos tempimu, venų priplūdimą (sunkios ir patinusios kojos), patinusius audinius (gali atsirasti vandens plaučiuose arba smegenų patinimas) ir neįprastai didelį arba mažą elektrolitų kiekį kraujyje. Be to, itin sunkiais perdozavimo atvejais kepenyse gali susikaupti riebalai.

Jei taip nutinka, gliukozės infuzija turi būti sulėtinta arba nutraukta.

Gydytojas nuspręs, ar Jums reikia kitokio gydymo, pvz., leisti insuliną, skysčius arba druskas.

Jeigu kiltų daugiau klausimų dėl šio vaisto vartojimo, kreipkitės į gydytoją, vaistininką arba slaugytoją.

Šis vaistas, kaip ir visi kiti, gali sukelti šalutinį poveikį, nors jis pasireiškia ne visiems žmonėms.

Dažnis nežinomas: vietinės reakcijos vartojimo vietoje, įskaitant lokalų skausmą, venos sudirginimą ar uždegimą, arba audinių nekrozę jei tirpalo patenka į audinius.

Pranešimas apie šalutinį poveikį
Jeigu pasireiškė šalutinis poveikis, įskaitant šiame lapelyje nenurodytą, pasakykite gydytojui, vaistininkui arba slaugytojui. Apie šalutinį poveikį taip pat galite pranešti Valstybinei vaistų kontrolės tarnybai prie Lietuvos Respublikos sveikatos apsaugos ministerijos nemokamu telefonu 8 800 73568 arba užpildyti interneto svetainėje www.vvkt.lt esančią formą ir pateikti ją Valstybinei vaistų kontrolės tarnybai prie Lietuvos Respublikos sveikatos apsaugos ministerijos vienu iš šių būdų: raštu (adresu Žirmūnų g. 139A, LT-09120 Vilnius), nemokamu fakso numeriu 8 800 20131, el. paštu NepageidaujamaR@vvkt.lt, taip pat per Valstybinės vaistų kontrolės tarnybos prie Lietuvos Respublikos sveikatos apsaugos ministerijos interneto svetainę (adresu http://www.vvkt.lt). Pranešdami apie šalutinį poveikį galite mums padėti gauti daugiau informacijos apie šio vaisto saugumą.

Šį vaistą laikykite vaikams nepastebimoje ir nepasiekiamoje vietoje.

Ant buteliuko ir dėžutės etiketės po „Tinka iki“ nurodytam tinkamumo laikui pasibaigus, šio vaisto vartoti negalima. Vaistas tinkamas vartoti iki paskutinės nurodyto mėnesio dienos.

Šio vaisto nevartokite, jei tirpalas nėra skaidrus ir bespalvis ar silpnai gelsvos spalvos ir jei buteliukas ar jo uždoris pažeisti.

Šiam vaistui specialių laikymo sąlygų nereikia.

Vaistų negalima išmesti į kanalizaciją. Kaip išmesti nereikalingus vaistus, klauskite gydytojo, vaistininko arba slaugytojo. Šios priemonės padės apsaugoti aplinką.

Glucose B. Braun 10 % sudėtis
· Veiklioji medžiaga yra gliukozės monohidratas. 
1000 ml infuzinio tirpalo yra 110,0 g gliukozės monohidrato, tai atitinka 100,0 g gliukozės.

· Pagalbinė medžiaga yra injekcinis vanduo.

Energinė vertė 				1675 kJ/l ≙ 400 kcal/l	
Teorinis osmoliariškumas 		555 mOsm/l
Rūgštingumas (titravimas iki pH 7,4) 	< 0,5 mmol/l
pH					3,5 – 5,5

Glucose B. Braun 10 % išvaizda ir kiekis pakuotėje

Glucose B. Braun 10 % yra skaidrus, bespalvis ar silpnai gelsvos spalvos gliukozės monohidrato vandeninis tirpalas.

Vaistas tiekiamas plastikiniuose (polietileno) buteliukuose po 250 ml, 500 ml ir 1000 ml.
Pakuotėje yra 10 buteliukų.

Gali būti tiekiamos ne visų dydžių pakuotės.

Registruotojas ir gamintojas

Registruotojas
 
B. Braun Melsungen AG
Carl-Braun-Str. 1
34212 Melsungen
Vokietija

Pašto adresas
34209 Melsungen
Vokietija

Tel.:	+49 5661 71 0
Faks.: 	+49 5661 71 4567

Gamintojas

B. Braun Melsungen AG
Carl-Braun-Strasse 1
34212 Melsungen, Vokietija

B. Braun Medical S.A.
Carretera de Terrassa 121 
08191 Rubi, Barcelona, Ispanija

Jeigu apie šį vaistą norite sužinoti daugiau, kreipkitės į vietinį registruotojo atstovą.

UAB „B. Braun Medical”
Viršuliškių skg. 34-1
05132 Vilnius
Tel.: (8 5)  237 4333
El. paštas: office@bbraun.lt 

Šis pakuotės lapelis paskutinį kartą peržiūrėtas 2018-07-02.

Išsami informacija apie šį vaistą pateikiama Valstybinės vaistų kontrolės tarnybos prie Lietuvos Respublikos sveikatos apsaugos ministerijos tinklalapyje http://www.vvkt.lt/.
_________________________________________________________________________________

[bookmark: _GoBack]
